Държавен вестник, бр. 26, 2025 г., стр. 95

БРОЙ  26	
Д Ъ Р Ж А В Е Н  В Е С Т Н И К 	
СТР.  95   
първо се прилага и когато данъчният кредит не 
бъде продаден или бъде продаден на свързано 
лице, в случай че подобни данъчни кредити се 
търгуват между несвързани лица през периода 
по изречение първо на цена не по-ниска от 
базисната продажна цена;
б) за купувача, когато го е придобил от 
несвързано лице на цена не по-ниска от ба­
зисната продажна цена.
„Базисна продажна цена“ за целите на тази 
точка е 80 на сто от нетната настояща стойност 
на данъчния кредит, определена при:
а) размер на паричния поток, равен на 
максималния размер на данъчния кредит, 
който може да бъде използван за намаляване 
на задължение за включен данък съгласно 
приложимия данъчен режим;
б) лихвен процент, равен на доходността 
на държавни ценни книжа, емитирани през 
данъчния период на продажбата или през 
данъчния период, в който са изпълнени усло­
вията за предоставяне на данъчния кредит, от 
юрисдикцията, предоставяща данъчния кредит, 
със срок, равен на срока на използване на 
данъчния кредит, или с подобен срок, но не 
повече от пет години.
За целите на тази точка продавачът и ку­
пувачът се считат за свързани лица, когато 
едното от тях има пряко или косвено участие 
в 50 или повече на сто от правата на глас или 
от капитала на другото, или друго лице има 
същото участие във всяко от тях.“;
ш) създава се т. 155б:
„155б. „Нетъргуем прехвърляем данъчен 
кредит“ за целите на част пета „а“ е данъчен 
кредит, който: 
а) е прехвърляем, но не е търгуем прехвър­
ляем данъчен кредит, когато се притежава от 
съставното образувание, на което е предоставен 
данъчният кредит;
б) не е търгуем прехвърляем данъчен кредит, 
когато се притежава от съставното образува­
ние – купувач на данъчния кредит.“;
щ) създава се т. 162:
„162. „Първично производство на продукти 
от риболов и аквакултури“, „продукти от риболов 
и аквакултури“ и „преработка и предлагане на 
пазара на продукти от риболов и аквакултури“ 
за целите на чл. 182, ал. 2 са тези по смисъла на 
чл. 2, параграф 1 от Регламент (ЕС) 2023/2831 
на Комисията от 13 декември 2023 г. относно 
прилагането на членове 107 и 108 от Договора 
за функционирането на Европейския съюз към 
помощта de minimis.“ 
51. В § 2 от допълнителните разпоредби: 
а) досегашният текст става ал. 1;
б) създава се ал. 2:
„(2) За целите на част пета „а“ като из­
точник на примери или тълкуване, доколкото 
тези източници са в съответствие с този закон, 
се прилагат документът на Организацията 
за икономическо сътрудничество и развитие 
„Данъчни предизвикателства, произтичащи от 
цифровизацията на икономиката – Коментар 
към Типови глобални правила срещу свиване на 
данъчната основа (втори стълб)“ в последната 
му редакция, както и документите в Рамката за 
прилагане на типовите глобални правила срещу 
свиване на данъчната основа (втори стълб) в 
последната им редакция, включително прави­
лата за облекчени данъчни режими.“
§ 28. За целите на данъчното облекчение по 
чл. 184 от Закона за корпоративното подоходно 
облагане, представляващо минимална помощ 
по чл. 188 от същия закон, предходните три 
години, включително текущата, се определят 
съгласно чл. 3, параграф 1, ал. 2 и чл. 3, па­
раграф 2, буква „в“ от Регламент (ЕИО, Ев­
ратом) № 1182/71 на Съвета от 3 юни 1971 г. 
за определяне на правилата, приложими за 
срокове, дати и крайни срокове.
§ 29. (1) Данъчното облекчение по чл. 184 
от Закона за корпоративното подоходно обла­
гане, представляващо минимална помощ по 
чл. 188 от Закона за корпоративното подоходно 
облагане, може да се ползва до 31 декември 
2030 г., в т.ч. за корпоративния данък за 2030 г. 
(2) Размерът на минималната помощ по 
чл. 188 от Закона за корпоративното подо­
ходно облагане е еквивалентен на размера на 
преотстъпения данък по чл. 184 от Закона за 
корпоративното подоходно облагане във връзка 
с чл. 188 от същия закон.
(3) Актът за предоставяне на минималната 
помощ по чл. 188 от Закона за корпоративно­
то подоходно облагане е годишната данъчна 
декларация за съответния период, като админи­
стратор на минималната помощ по чл. 188 от 
същия закон е министърът на финансите чрез 
Националната агенция за приходите.
(4) Националната агенция за приходите 
предприема необходимите мерки и действия за 
изпълнение на условията на Закона за държав­
ните помощи и чл. 6 и чл. 7, т. 4 от Регламент 
(ЕС) 2023/2831 на Комисията от 13 декември 
2023 г. относно прилагането на членове 107 и 
108 от Договора за функционирането на Ев­
ропейския съюз към помощта de minimis във 
връзка с данъчното облекчение, представлява­
що минимална помощ по чл. 188 от Закона за 
корпоративното подоходно облагане.
(5) Не се допуска преотстъпване на аван­
сови вноски за корпоративен данък за 2024 г. 
при прилагане на чл. 184 от Закона за корпо­
ративното подоходно облагане в случаите на 
минималната помощ по чл. 188 от Закона за 
корпоративното подоходно облагане.
(6) За 2024 г. данъчното облекчение по 
чл. 184 от Закона за корпоративното подоходно 
облагане в случаите на минимална помощ по 
чл. 188 от същия закон се ползва с подаване 
на данъчна декларация по чл. 92 от Закона за 
корпоративното подоходно облагане след об­
народване в „Държавен вестник“ на изменение 
в данъчната декларация за 2024 г.
§ 30. (1) Информационната декларация 
и уведомленията по чл. 260я19 от Закона за 
корпоративното подоходно облагане, както и